text: Beboere i Billund elsker at bo i Billund
  06 september 2012 kl. 08.31
  Danskere er villige til at flytte til en ny by. Men ikke dem, der bor i Billund.
  Folk i Billund er så glade for at bo i Billund, at når de vil have en ny bolig - så bliver det også i Billund.
  Andre steder er folk mere flyttevillige. I gennemsnit er danskere villige til at flytte op til 25 km efter en ny bolig. et viser en opgørelse fra ejendomsmæglerkæden EDC.
  - Billund har det, mange andre byer mangler: Masser af arbejdspladser. Både i Billund og i nabobyen bor der rigtig mange arbejdere fra de store Billund-arbejdspladser, siger kommunikationskonsulent i EDC Birgitte Ringbæk.
  Det er arbejdspladser som Lego, Lalandia og Billund Lufthavn, som indbyggerne i kommunen arbejder hos.
  - Det er stabile job, så selv når boligejerne får behov for en anden bolig, flytter man typisk ikke så langt væk, siger kommunikationskonsulenten.
  EDC har set på 11.000 handler, og typisk er folk parate til at flytte mellem 15 og 25 kilometer til den nye bolig.S
  